Radikale probleem: Die sonde van ons hart en lewe is erg en mag nie geïgnoreer, versag, verbloem, versuiker, verskoon, verplaas of regverdig word nie. Sonde is haat teen God en my naaste. Dis 'n messteek in God se hart. Dis minagting en rebellie. En dis gevaarlik ... soos 'n dodelike slagyster!
Radikale oplossing: God vervang sondaars, rebelle en vyande met sy radikaal volmaak gehoorsame Kind. Jesus het sy Vader en sy naaste perfek en radikaal lief, soms onkonvensioneel en verrassend nuut, dikwels eenvoudig en gewoon. Dié geskikte Plaasvervanger word in sondaars se plek gestraf vir hulle sonde. Hy word volledig afgekap en uitgeruk, en opgewek. Sop word God radikaal deur sy Seun verheerlik!
Radikale verset: My keuse vir Hom vereis 'n drastiese en intensiewe oorlog teen my sondige hart en gedrag: "As jou hand jou laat struikel, kap dit af! As jou voet jou laat struikel, kap dit af! En as jou oog jou laat struikel, ruk hom uit!" As jou werk, of dagprogram, of godsdiens jou afgod ge word het, vernietig dit! Stop jou liefdeloosheid, vrees, selfsug, twyfel, ongeduld, wellus, gierigheid en jaloesie! Sit die TV af as dit nodig is. Blok die pornografie op jou internet. Herorganiseer jou dagprogram.
Radikale heerlikheid: Wie volhard tot die einde toe, wie weier om die sonde te pamperlang, sal gered word. Wie die gesag van die Koning erken, sal verheerlik word (1 Pet 2:6; Joh. 10:28).